Toboșarul Joey Jordison, cofondator al trupei Slipknot, a murit la 46 de ani.
Joey Jordison, cofondator şi baterist al trupei de hard rock Slipknot, a murit, luni, 26 iulie, la 46 de ani. Nu se cunoaşte încă motivul decesului. Familia a anunţat că Joey a murit "liniştit, în somn".
"Moartea lui Joey ne-a lăsat un gol în suflet şi ne-a întristat. Cei care l-au cunoscut au înţeles inteligenţa sa, firea sa blândă, inima uriaşă şi dragostea lui pentru familie şi muzică", se arată în comunicatul familiei.Înmormântarea va avea loc în cadrul unei ceremonii private.Joey Jordison a fost membru Slipknot de la formarea trupei, în 1995, până în 2013. Acesta a părăsit trupa fără o declaraţie oficială, însă în presă au apărut informaţii potrivit cărora acesta ar fi fost concediat, printr-un mail, potrivit Mediafax.Slipknot şi-a făcut debutul în decembrie 1995. Trupa a fost fondată de Jordison, împreună cu basistul Paul Gray – care a murit în 2010 – şi percuţionistul Shawn Crahan.Bateristul a dezvăluit în 2013 că suferea de o tulburare neurologică.